Ek het beslis respek gekry vir die mense wat dit daagliks moet doen. Ek het ook geleer wanneer jy gefokus bly en jou kop op ’n taak rig, jy die werk gouer afhandel. Ons het gegril en naar geraak, maar toe ons in "work mode" kom, het ons net gefokus en gewerk om dit klaar te kry.
Ek voel mense plaas jou vinnig in ’n boksie sodra jy mooi na jouself kyk en meer vroulik vertoon. Ek weet ek is beslis nie ’n poppie nie en dit pla my ook nie as mense sê ek is een nie. ’n Poppie is iemand wat goed na haarself kyk en haarself as ’n vrou oordra. Daar is niks verkeerd daarmee nie.
Ek kan soms wees, maar dit hang af van in watter situasie ek is. Ek weet ek sal gou van stadsmeisie na plaasmeisie kan aanpas.
Daar is parfuum in ons maskers gespuit om van die stank ontslae te raak. Dit het die uitdaging makliker gemaak.